alexandrainst/scandi-wiki huggingface dataset:
Troll forsikring

Troll Forsikring AS er eit norsk skadeforsikringsselskap som tilbyr forsikring til privatpersonar og næringsliv i Noreg. Største aksjonær er BRAS Kapital og Canica.

Historie 
Troll Forsikring vart skipa i 2007 etter eit initiativ av Stein Erik Hagens investeringsselskap Canica som ein utfordrar til dei 4 store (Gjensidige, If Skadeforsikring, Tryg Forsikring og Sparebank1 Forsikring. Troll Forsikring er eit rent nettselskap der tanken er å utvikle nettløysingar som gjer det enkelt å vere kunde.

Logo
Logoen til Troll Forsikring viser enden av halen til eit troll i kvitt på ein blå bakgrunn.

Fakta
 Tilsette: 33 pr 1. desember 2015
 Produkt: Alle typar ting- og personforsikringar for privat- og bedriftsmarknaden. 
 Verksemda har konsesjon frå Finanstilsynet og er medlem av garantiordningen for forsikringsselskaper.

Kjelder
Selskapets LinkedIn-profil
Troll Forsikring si oppføring i Brønnøysundregisteret

Bakgrunnsstoff

Norske forsikringsselskap
Norske finansselskap
Skipingar i 2007
2007 i Noreg
Kraken Mare

Kraken Mare er ein innsjø i nordpolområdet til saturnmånen Titan, og den største innsjøen på heile månen. Han har truleg ei størstedjupn på 160 meter. Mogelege bylgjer med ei høgd på 1,5 centimeter og ein fart på 0,7 meter per sekund har vorte observerte på Kraken Mare.

Kraken Mare vart observert med Cassinin-radaren for siste gongen 21. august 2014. Under desse observasjonane vart det observert noko på yta til Kraken Mare som ikkje var der under observasjonane 23. mai 2013. Endringa vert tolka som bylgjer eller flytande materiale.

Kjelder

Bakgrunnsstoff 

Sjøar på Titan
Laksjmana

Laksjmana er ein hinduguddom og figur i eposet Ramayana. Han er bror og nær ven av helten Rama. Laksjmana er også kjend som Lakshman(a),  Soumitri og Bharatanuja.

Kjelder
 

Ramayana
Hindugudar
Carnacmegalittane

Carnacmegalittane, fransk: alignements de Carnac (Carnac-rekkjene), er lange rekkjer av oppsette store bautastein såkalla megalittar eller menhirar, med innslag av megalittiske gravkonstruksjonar (dolmar og ganggraver), som ligg i kommunen Carnac i département du Morbihan i Bretagne i Nordvest-Frankrike. Dette komplekset er rekna for å vere dei mest imponerande og sjåverdige megalittmonumenta i verda, med nesten 4000 oppsette stein på ei strekning på meir enn fire kilometer mellom la baie de Plouharnel (Plouharnel-bukta) og elva Trinité-sur-Mer. Dei markerar i røynda møtet mellom to ulike terrengområde, eit kystområde i sør og eit innlandsområde i nord. Det er mogleg at rekkjene opphavleg har nådd fram til elva Crach, og vil då ha vore om lag åtte kilometer lange.

For å verne og teke vare på steinsettingane og området dei ligg i, har området vore stengd for publikum om sommaren frå 1991, men vert framleis halde ope om vintaren. Det synte seg at den frie tilgangen til området i sommarhalvåret førte til øydeleggingar og veltingar av menhirane og slitasje på terrenget.

Steinrekkjene
Det er fire steinrekkjesystem i Carnac, som alle hovudsakleg er orientert i vest-austretninga: Le Ménec, Kermario, Kerlescan og Le Petit Ménec. Hovudretninga er frå sør-vest til nord-est (N 65°), ettersom talet på menhirar aukar mot aust. Le Ménec er 1165 meter lang og hundre meter brei og inneheld 1099 menhirar i elleve liner, med ein fire meter høg stein som den høgste. Le Ménec held fram mot sør-vest som ein cromlec, som er nemninga for ein sirkel av reiste steinar, og denne cromlech'en er framleis på 71 steinblokker, jamvel om dei nokre av dei ligg i landsbyen Ménec. I aust ligg det og ein cromlech, strekt øydelagt. Kermario, med gigantsteinen le Manio, er den mest kjende og mest vitja av Carnac-rekkjene, ettersom det er her ein finn dei største megalittanen eller menhirane, til saman 982 menhirar i ti liner. Kerlescan inneheld 540 menhirar fordelt på tretten liner over eit areal på 3,50 hektar. I enden ligg ein cromlech på 39 menhirar. Kerlescan-rekkjene held fram gjennom ein skog.

Tidfesting
Steinrekkja Kermario, som truleg er av same alder som steinrekkja Kerlescan, ser ut til å vere bygd over gravhaugen le Manio, som er tidfesta til 4000-3500 år før Kr.f, og ein trur at bygginga av steinrekkjene elles har skjedd litt tidlegare i yngre steinalder.

Fortnotar

Bakgrunnsstoff
Om steinrekkjene i Carnac (på engelsk)
Om megalittane og «megalittismen» («megalittkulturen») i Morbihan (fransk eller engelsk)

Megalittiske monument
Carnac

Carnac, bretonsk: Karnag, er ein kommune i departementet Morbihan nord-vest i Frankrike, kjend for megalittmonumenta i området. Carnac er òg kjend som eit område med gode badestrender.

Bakgrunnsstoff

Kommunar i Morbihan
Opptog

Opptog er ei gruppe folk som følgjer ei rute ved eit særskild høve, til dømes ei feiring, ei høgtid eller anna markering. Meir formelle opptog kan ein kalla paradar eller prosesjonar.
Opptog kan utførast av visse grupper, som barn, militære, medlemmer av laug, fagforeiningar eller andre lag, som kan gå eller marsjera sjølve, ri på dyr eller førast framover av ulike fargreier. Flagg, faner og figurar er vanlege å ha med for å markera høvet. Ved nokre opptog er dekorerte vogner, bilar eller lasteplan ein viktig del. I tillegg til det visuelle har lydar som rop, song, musikk og perkusjon gjerne også ein plass i opptoget.

Opptog kan finna stad ved ei rekkje ulike høve, som festivalar, karneval og andre religiøse høve, nasjonaldagar, sigrar, jubileum og liknande offisielle merkedagar, markeringar som første mai, kvinnedagen eller pridefestivalar, eller ved meir private tilstellingar som bryllaup og festar.

Kjelder

 
Markeringar
Avis i Skolen

Avis i Skolen er eit utdanningsprosjekt som vart etablert i 1970 av Norske Avisers Landsforening, som i dag heiter Mediebedriftenes Landsforening (MBL).

Avis i Skolen var både ein undervisingsmetode og eit middel i undervisinga til å auka kunnskapane til elevane og interesser for nyhendestoff.

Målet var å auka interessa for og nytta av aviser blant barn og unge i grunnskulen og dei vidaregåande skulane. Dei ynskte òg å gjera ungdom vant til å lesa avis, og det vart oppfordra til å bruka avis som hjelpemiddel i undervisinga.

Dei fleste MBL-medlemmane har ein eigen Avis i Skolen-kontaktperson som er ansvarleg for tiltak i eiga avis.

Avis i Skolen har 35 instruktørar rundt i landet som arrangerer kurs for opptil 7 500 lærarar og foreldre i året.

Kjelder
Denne artikkelen bygger på «Avis i Skolen» frå ,  den 8. desember 2015.

Bakgrunnsstoff
 Avis i Skulen  
 Avis i Skulen Hordaland 
 Avis i Skulen Agder 

Didaktikk
Norsk journalistikk
Utdanning i Noreg
Stortingsrepresentantar 1969-1973

Stortingsrepresentantar 1969-1973 er ei liste over stortingsrepresentantane i valperioden 1. oktober 1969 til 30. september 1973. Stortinget hadde totalt 150 representantar, fordelt med 74 til Arbeidarpartiet, 29 til Høgre, 20 til Senterpartiet, 14 til Kristeleg Folkeparti og 13 til Venstre.

Åtte av Venstre-representantane braut med partiet, og møtte frå 9. desember 1972 som representantar for det nyskipa partiet Det Nye Folkepartiet.

Aust-Agder

Vest-Agder

Akershus

Bergen

Buskerud

Finnmark

Hedmark

Hordaland

Møre og Romsdal

Nordland

Oppland

Oslo

Rogaland

Sogn og Fjordane

Telemark

Troms

Nord-Trøndelag

Sør-Trøndelag

Vestfold

Østfold

 
Stortingsrepresentantar 1969-1973
Stortingsrepresentantar 1969-1973
Kylie Christmas

Kylie Christmas er det trettande studioalbumet og det første julealbumet til den australske songaren Kylie Minogue. Det vart gjeve ut 13. november 2015 av Parlophone. Kylie Christmas inneheld tretten spor og tre bonusspor, både coverversjonar og originale songar.

Bakgrunn og innspeling 
Minogue hadde tidlegare gjeve ut ei innspeling av «Santa Baby» i 2000 som dukka opp på singelen hennar «Please Stay», ei innspeling av «Let It Snow» i 2010, og to EPar i 2010 med tittelen A Kylie Christmas og A Christmas Gift.

Minogue har nemnd i intervju at ho blei inspirert av ein samtale då ho feira jula Los Angeles i California i 2014. Ho nemnde ideen for medarbeidarane sine i juni 2015, og kort tid etter var arbeidet i gang.

Kylie Christmas inneheld både klassiske julesongar og nyskrive materiale. Den amerikanske gitaristen og produsenten Nile Rodgers og systera til Kylie, Dannii Minogue, vart rapportert å vera i arbeid på albumet, men The Sun hevda at ho hadde spelt inn «halvparten av albumet».

Sporliste

Utgjevingshistorie

Kjelder 
Denne artikkelen bygger på «Kylie Christmas» frå , den 8. desember 2015.
 oppgav desse kjeldene:

Bakgrunnsstoff 
Den offisielle nettsida for Kylie Minogue

Musikkalbum frå 2000
Australske julemusikkalbum
Kylie Minogue-album
Parlophone-album
Warner Bros. Records-album
Esperanza Aguirre

Esperanza Fuencisla Aguirre y Gil de Biedma (), grevinne av Murillo, er ein spansk jurist og politikar for Partido Popular, eit konservativt politisk parti i Spania. Ho var spansk minister for utdanning og forsking i perioden 1996-1999, president for overhuset i parlamentet i Spania i perioden 1999-2002 og president for den autonome regionen Madrid (Comunidad de Madrid) i åra 2003-2012. Ho er fødd i Madrid.

Bakgrunnsstoff
Presidenta de la Comunidad de Madrid: Biografi  

Spanske politikarar
Folk frå Madrid
Sal til dyr

Sal er ei innretning til å leggje på ryggen til ridedyr eller transportdyr for anten å nyttast som sete for ryttaren (ridesal) eller for å feste og frakte varer på ryggen av dyret (pakksal og kløvsal, eller berre kløv). Salar gjer det lettare for ryttaren eller lasta å sitja trygt på dyret, og kan ha ulike utformingar etter bruk.
Salen og utstyret som høyrer til, vert kalla saltøy. Utforminga av salar er avhengig av bruksområde og tradisjon.

Utforming
Salar til bruk på hest er laga av ein salbom av tre, metall eller glasfiber utstyrt med puter som ligg inn på hesteryggen på kvar side av ryggraden, og slik skånar ryggraden for å bli skada av tyngda til ryttaren eller lasta. Ofte er det nytta eit underlagsdekken under salen. Salen er festa til ryggen på hesten ved hjelp av ein salgjord, ei brei reim av lær eller tekstil som går under buken på hesten. Sjølve setet og salkappene, som gjerne er laga av lêr, er festa til salbommen, der òg stigbøylane er festa ved hjelp av bøyelreimane. Stigbøylane er dei metallbøylane på kvar side som ryttaren har føtene i (og som har gjeve namn til den liknande knokkelen i øyret hjå pattedyr).

Sal for kamelar og dromedarar er tilpassa puklane til desse dyra.
Større salar kunne ha overbygg. Liknande salar finn ein også for elefantar, tidlegare mykje brukt i India under namnet hauda (howdah). Desse har som regel plass til to eller fleire personar.

Historie
Hestesalen oppstod truleg på dei asiatiske steppene, der ein også fann opp stigbøyelen og komteselen.
Han var ein viktig teknologi til bruk i krigføring og riddarkamp i mellomalderen, fordi han gjorde at krigarar sat mykje støare på hesten.

Moderne hestesalar har to hovudutformingar. Westernsal har høg forsvissel som ein kan festa tau i og høg bakbom som gjev god støtte. Den engelske salen er lettare og flatare, og er vanleg til moderne sportsriding, turriding, dressurriding og sprangriding, og er utvikla med opphav i den salen som vart nytta under jakt med hest i England. Det finst også ein noko tyngre sal som blir kalla militærsal eller ungarsk sal som er noko brukt til turriding.

Sjå òg
Riding
Kløv

Kjelder

Bakgrunnsstoff

snl.no:Sal

Hestereiskapar
Hestesport
Husdyrhald
Dyreutstyr
Stortingsrepresentantar 1973-1977

Stortingsrepresentantar 1973-1977 er ei liste over stortingsrepresentantane i valperioden 1. oktober 1973 til 30. september 1977. Stortinget hadde totalt 155 representantar, fordelt med 62 til Arbeidarpartiet, 29 til Høgre, 21 til Senterpartiet, 20 til Kristeleg Folkeparti, 16 til Sosialistisk Valgforbund, 4 til Anders Langes Parti, 2 til Venstre og 1 til Det Nye Folkepartiet.

Aust-Agder

Vest-Agder

Akershus

Buskerud

Finnmark

Hedmark

Hordaland

Møre og Romsdal

Nordland

Oppland

Oslo

Rogaland

Sogn og Fjordane

Telemark

Troms

Nord-Trøndelag

Sør-Trøndelag

Vestfold

Østfold

 
Stortingsrepresentantar 1973-1977
Stortingsrepresentantar 1973-1977
Henrik Christiansen (f. 1996)

Henrik Christiansen () er ein norsk symjar. Han tok femte plass i VM på 800 meter fri i 2015 med tida 7.45,66 og sette ny norsk rekord. Han sette norsk rekord på 400 meter fri under Kortbane-EM i Israel i 2015 og tok fjerde plass. Den nye rekorden lyder 3.40,32. Han sette då norsk og nordisk rekord på 1500 meter fri på 14.23,60 og tok bronse.

Kjelder
Denne artikkelen bygger på «Henrik Christiansen (svømmer)» frå ,  den 10. desember 2015.  
 

Norske symjarar
Folk frå Skedsmo
Tigging

Tigging eller å tigge (av norrønt þiggja, 'få, ta imot') er det å be andre om noko, anten til seg sjølv eller til eit godt føremål. Synet på tigging varierer mellom kulturar og situasjonar. Medan det kan finnast forbod mot det nokre stader, kan det andre stader vera utbreidd og verka i system med almissegjeving. Denne kan vera knytt til religion eller generell velgjerd.

I Noreg var tigging forbode under nemninga «betleri» under Lausgjengarloven, som var verksam frå 1900 til 2006.

Sjå òg
 Almisse
 Fattigdom
 Tiggarmunk
 Velgjerdsarbeid

Kjelder

Bakgrunnsstoff

økonomi
Ord frå norrønt
Santa Baby

«Santa Baby» er ein amerikansk julelåt frå 1953. Songen blei skriven av Joan Javits (niesa til senatoren Jacob K. Javits) og Philip Springer, og først spelt inn av Eartha Kitt. Han er ei humoristisk ønskjeliste til julenissen (Santa Claus) frå ei kvinne som fortel at ho har vore svært snill og ønskjer seg dyre og luksuriøse gåver som pelsverk, pynt frå Tiffany's, ein ring, ein yacht, ein kabriolet, ein sjekk, ein bustad eller tilmed ei platinagruve.

Eartha Kitt

Eartha Kitt gjorde fleire innspelingar av songen. Den første  blei utført med Henri René og hans orkester i New York i juli 1953. Ho blei gjeven ut av RCA Victor Records med katalognummer 20-5502 (i USA) og av EMI på merket His Master's Voice label som katalognummer B 10728. Songen var ein stor hitt for Kitt, som tok han opp att i filmen New Faces frå 1954. I endå ei innspelling for Kapp Records i 1963 brukte ho eit raskare tempo (Madonna si populære innspeling frå 1987 frå velgjerdsalbumet A Very Special Christmas følgjer denne versjonen). Kitt spelte også inn ein oppdatert versjon av songen 1954 med ny tekst og tittelen «This Year's Santa Baby», utan å oppnå kommersiell suksess.

Songen er blitt brukt i filmar som  Driving Miss Daisy (1989), Mixed Nuts (1994), Elf (2003) og Boynton Beach Club (2005).

Andre innspelingar
«Santa Baby» er blitt spelt inn og framført av ei rekkje artistar, mellom anna Sharon Feingold Pink Martini, Maria Muldaur, Everclear, RuPaul, Mariah Carey, Kate Ceberano, Homer & Jethro, Taylor Horn, Raini Rodriguez, Shakira, Madonna, Jhene, Macy Gray, Natalie Merchant, Cynthia Basinet, Faith Evans, Gino Frisella, Boney James, Kylie Minogue, Girls' Generation, Ste van Holm, The Pussycat Dolls, LeAnn Rimes, VersaEmerge, Kellie Pickler, Lynn Anderson, Paloma Faith, Taylor Swift, The Dollyrots, Colbie Caillat, Sugababes, Chris Mitchell, The Swingle Singers, Ariana Grande med Elizabeth Gillies, Halie Loren, Debby Ryan, Trisha Paytas og Melanie Saunders (under artistnamnet Melody).

I desember 2000 nådde Kylie Minogue sin versjon av songen 76. plass på den britiske topplista gjennom nedlastingar. Songen var først blitt gjeven ut som ei b-side til singelen «Please Stay». 23. desember 2010 sleppte Kylie ein musikkvideo for «Santa Baby» på YouTube. Song var også med på julealbumet hennar Kylie Christmas frå 2015. Minogue sin versjon av songen er med i filmen The Holiday frå 2006. 

I 2011 spelte Michael Bublé inn ein versjon av songen med noko endra tekst for julealbumet sitt Christmas. Teksten er omforma til å bli sungen av ein mann, med formuleeringar som «Santa buddy» og «Santa pally».

Kjelder

Denne artikkelen bygger på «Santa Baby» frå ,  den 10. desember 2015.

Bakgrunnsstoff
 

Songar frå 1953
USA-amerikanske julesongar
Eartha Kitt-songar
Madonna-songar
Kylie Minogue-songar
Sugababes-songar
LeAnn Rimes-songar
RCA Victor-singlar
Ariana Grande-songar
Stortingsrepresentantar 1977-1981

Stortingsrepresentantar 1977-1981 er ei liste over stortingsrepresentantane i valperioden 1. oktober 1977 til 30. september 1981. Stortinget hadde totalt 155 representantar, fordelt med 76 til Arbeidarpartiet, 41 til Høgre, 22 til Kristeleg Folkeparti, 12 til Senterpartiet, 2 til Sosialistisk Venstreparti og 2 til Venstre

Aust-Agder

Vest-Agder

Akershus

Buskerud

Finnmark

Hedmark

Hordaland

Møre og Romsdal

Nordland

Oppland

Oslo

Rogaland

Sogn og Fjordane

Telemark

Troms

Nord-Trøndelag

Sør-Trøndelag

Vestfold

Østfold

 
Stortingsrepresentantar 1977-1981
Stortingsrepresentantar 1977-1981
Lunar Reconnaissance Orbiter

Lunar Reconnaissance Orbiter (LRO) er ein NASA-romsonde som går i bane kring månen. Sonden returnerer data om månen i form av mellom anna temperaturskilnader, høgoppløyselege fargebilete og UV-albedo.

LRO vart skote opp 17:32 lokal tid 18. juni 2009 i lag med Lunar Crater Observation and Sensing Satellite.

Kjelder

Bakgrunnsstoff 
 Offisiell heimeside

Månesondar
NASA-sondar
Klaus Johan Myrvoll

Klaus Johan Myrvoll () er ein norsk forskar og målaktivist som har vore kjend for sitt kompromisslause høgnorsksyn. Myrvoll er tilsett som førstelektor ved Institutt for lingvistiske og nordiske studier ved Universitetet i Oslo.

Kjelder

Denne artikkelen bygger på «Klaus Johan Myrvoll» frå ,  den 5. juni 2019.

Bakgrunnsstoff

 Klaus Johan Myrvoll får førsteprisen i humanistisk klasse hos Unge Forskere
 –Vi var fanga av systemet. Dag og Tid 6. desember 2003.
 Jamstellingsvanvitet. Universitas 5. mars 2003.

Målfolk
Gjev ikkje glans og gull og prakt

«Gjev ikkje glans og gull og prakt» er ei norsk gjendikting av julesongen «Julvisa» av den finske diktaren Zacharias Topelius frå 1887, også kjend som «Giv mig ej glans, ej guld, ej prakt» etter opningsorda. Julesalmen vart første gong trykt i bladet JulQvällen som blei gjeve ut av Publicist-klubben. Han inngår i fjerde bind av Topelius' Samlade skrifter. Melodien til salmen blei komponert av Jean Sibelius i 1909. Teksten blei omsett til finsk i 1909 under tittelen «Ei valtaa, kultaa, loistoa». Songen er blant dei mest populære julesongane i Finland. Han blei omsett til norsk av Arve Brunvoll i 1995 og  står som nr. 57 i Norsk salmebok 2013.

Kjelder 
Denne artikkelen bygger på «Gjev ikkje glans og gull og prakt» frå ,  den 12. desember 2015.

Bakgrunnsstoff 

 Topelius vackra julsånger, blant dei Giv mig ej glans, ej guld, ej prakt framført av Radions svenska barnkör
Finsk litteratur
Finsk musikk
Julesalmar
Salmar frå 1800-talet
Finske songar
Fattigmann

Fattigmann, også kjend som fattigmannsbakkels, er eit av dei tradisjonelle sju slaga til jul. Kaka er laga av egg, sukker, fløyte, kveitemjøl, kardemomme og konjakk. Ingrediensane blir blanda til ein elastisk deig som blir kjevla ut og skoren i bitar som så blir frityrsteikte. 

Fattigmann stammar truleg frå Italia, der det er ganske vanleg å steika kaker i olje eller smult. Nokre stadar i Italia heiter tilsvarande kaker «cenci fritti», som tyder frityrkokte filler. 

Norske utvandrarar tok med seg tradisjonen til USA på 1800-talet og byrjinga av 1900-talet, der kaka no er kjend som «futimonbuckles».

Fattigmann er òg ein tradisjonsrik julebakst i Sverige (klenäter), Danmark (klejner) og på Island (kleinur).

Kjelder

Denne artikkelen bygger på «Fattigmann» frå ,  den 12. desember 2015.

Bakgrunnsstoff 
 Oppskrift på fattigmann – mineoppskrifter.no
Julemat
Småkaker
Parque nacional natural Sumapaz

Parque nacional natural Sumapaz er ein  colombiansk naturpark på 1540 kvadratkilometer, skipa i 1977. Han dekker delar av tre departement i Colombia, dette er Cundinamarca,  Meta og han går òg litt inn i Huila. Parken ligg like sør for Bogotá, D.C., i den austlege fjellkjeda av Andes. Høgdeprofilen trekkjer seg frå 1500 m opp til ei høgd på 4360 moh. Lufttemperaturen varierer mellom 2° og 19° C. Landskapet er prega av planteartar i slekta Espeletia. I tillegg til  vern av fauna og flora i parken, skal han òg verne arkeologiske funn frå tida før tilkoma av spanske conquistadorar.

Tallause lagunas, som samlar vatn frå mange små elver, ligg innanfor grensene til Parque nacional natural Sumapaz. Innsjøane er vidare kjelder til større elvesystem.

Fauna og flora 
Flora utgjer i tillegg til representantar for slekta Espeletia frå korgplantefamilien, også 40 til 50 cm høge grasartar frå slekta Paspalum. Utanom desse finst tallause andre planteartar. Det er til dømes funne 55 representantar for korgplantefamilien,  20 for grasfamilien, 15 i  skjermplantefamilien, 14 i rosefamilien og 12 i brunrotfamilien ved Chisacá-sjøen åleine. Faunaen omfattar forutan mange froskar, reptil og fugleartar, òg pattedyr som til dømes puma og tigerkatt.

Parken er heimen til det største verna habitatet i Colombia av den sjeldne fjelltapir. Ca. 600 kvadratkilometer innanfor parken passar andestapiren.

Kjelder  
Denne artikkelen bygger på «Parque Nacional Natural Sumapaz» frå ,  den 12. desember 2015.  
  
 
 Pedraza Peñalosa, Luisa Paola:  Las Plantas con Flores de los alrededores de la laguna de Chisacá . Bogotá 2000th
Referansar

Nasjonalparkar i Colombia
Zacharias Topelius

Zacharias Topelius eller Zachris Topelius () var ein finlandssvensk forfattar, bladmann og historikar. Han var professor i historie ved Helsingfors universitet. Gjennom ei rekkje dikt i romantisk stil, eventyrforteljingar, skulebøker, historiske spenningsromanar og presseverksemda si vart Topelius svært viktig i finsk samfunns- og kulturliv.

Han er mellom.anna kjent for Fältskärns berättelser (5 band, 1853–67), som med patriotisk begeistring skildrar finsk og svensk historie frå Gustav II Adolf til Gustav III.

Prisar og utmerkingar (utval) 
 1873: Kungliga priset

Kjelder
Denne artikkelen bygger på «Zacharias Topelius» frå ,  den 12. desember 2015.

Bakgrunnsstoff 
 Biografi (på engelsk) 
 Biografi (på finsk)
 Forfattarpresentasjon hos Projekt Runeberg (på svensk)

Finlandssvenske forfattarar
Finlandssvenskar
Finske forfattarar
Svenskspråklege forfattarar
Salmediktarar
Stortingsrepresentantar 1981-1985

Stortingsrepresentantar 1981-1985 er ei liste over stortingsrepresentantane i valperioden 1. oktober 1981 til 30. september 1985. Stortinget hadde totalt 155 representantar, fordelt med 66 (65 før omval) til Arbeidarpartiet, 53 (54 før omval) til Høgre, 15 til Kristeleg Folkeparti, 11 til Senterpartiet, 4 til Sosialistisk Venstreparti, 4 til Framstegspartiet og 2 til Venstre.

I valkrinsen Buskerud vart det halde omval, eit omval som førte til at Arbeidarpartiet vann eit mandat og Høgre tapte eit.

Aust-Agder

Vest-Agder

Akershus

Buskerud

Før omval

Etter omval

Finnmark

Hedmark

Hordaland

Møre og Romsdal

Nordland

Oppland

Oslo

Rogaland

Sogn og Fjordane

Telemark

Troms

Nord-Trøndelag

Sør-Trøndelag

Vestfold

Østfold

 
Stortingsrepresentantar 1981-1985
Stortingsrepresentantar 1981-1985